BANJOLUČKA BISKUPIJA

SPOMEN BL. IVANA MERZA, PRIZNAVAOCA
2019-05-10
U petak, 10. svibnja, spomen bl. Ivana Merza, priznavaoca. Svečana misa u 10 sati, a predvodit će je naš biskup Franjo sa svećenicima.

DAN ŠKOLE - OPĆA GIMNAZIJA KŠC BANJA LUKA
2019-05-10

SVEČANI USKRSNI KONCERT U BANJOJ LUCI
2019-04-27
U subotu, 27. travnja 2019. održati će se Svečani uskrsni koncert u župnoj crkvi Pohoda Blažene Djevice Marije u Banja Luci s početkom u 18.30 sati. Na koncertu će nastupiti zagrebački glazbenici: Arijana Gigliani Philipp, sopran, Lara Silvestri Valdevit, violina i Edmund Andler Borić, orgulje. Na programu su djela velikana klasične glazbe Handela, Mascagnija, Mozarta, Bacha i drugih.
Program su organizirali Napretkova podružnica u Banjoj Luci u suradnji s Napretkovim kulturnim centrom iz Zagreba pod pokroviteljstvom Središnje Uprave HKD –a Napredak iz Sarajeva.
Povodom Svečanog uskrsnog koncerta, HKD Napredak i Planinarsko društvo Napredak-Stjepan Planić iz Zagreba, za svoje članove i prijatelje organiziraju jednodnevni izlet u Banja Luku. Tom prigodom posjetit će samostane Svete Obitelji u Aleksandrovcu kao i Trapistički samostan Marija Zvijezda u Banjoj Luci. Planiran je i obilazak utvrde Kastel u Banjoj Luci, a na kraju i posjet župnoj crkvi Pohoda Blažene Djevice Marije u Banjoj Luci u kojoj će biti izveden koncert.
Svi koji su zainteresirani za ovaj izlet, sve informacije mogu dobiti u prostorima Napretkovog kulturnog centra u Zagrebu, Bogovićeva 1 ili putem telefona 01 48 13 156 i 095 519 41 89, a najkasnije do srijede, 24. travnja 2019.
Info materijali:
– Plakat
HKDN

PREDSTAVLJANJE KNJIGE „VJERA I KULTURA“
2019-04-27
U organizaciji HKD Napredak Podružnica Banja Luka u subotu, 27. travnja 2019. s početkom u 16 sati u prostorijama Europske akademije – Biskupija Banja Luka (Kralja Petra I. Karađorđevića 80), bit će upriličeno predstavljanje knjige predsjednika HKD Napredak prof. dr. sc. Franje Topića, „Vjera i kultura”.
O knjizi će govoriti prof. dr. Zlatko Kramarić, generalni konzul RH u BiH, mons. prof. dr. Miljenko Aničić i prof. dr. Miodrag Živanović.
Knjiga prof. dr. Franje Topića „Vjera i kultura“ izašla je u izdanju Katoličkog bogoslovnog fakulteta u Sarajevu i Glasa koncila. U ovoj knjizi autor zastupa tezu da se vjera i kultura uzajamno pretpostavljaju i uključuju jer obje imaju isti korijen i istu zadaću. Budući je autor i – a neki bi kazali i prije svega – predsjednik Hrvatskog kulturnog društva Napredak, dakako da je i ovo njegovo novo djelo posvećeno kulturnom, obrazovnom i humanitarnom radu toga Društva obnovljenog ranih devedesetih prošloga stoljeća.
Info materijali:
– Plakat
HKDN

PROMOCIJA KNJIGE „NE DAM TE OD SEBE“
2019-04-26

USKRSNI SUSRET BISKUPA KOMARICE S MEDIJSKIM DJELATNICIMA I USKRSNA PORUKA 2019
2019-04-18
Obavještavam sve Vas, medijske djelatnike, koji želite snimiti Uskrsnu poruku mons. dr. Franje Komarice, banjolučkog biskupa da to možete učiniti u četvrtak, 18. travnja/aprila 2019. godine, u 10.00 sati u prostorijama Biskupskog Ordinarijata u Banjoj Luci, ulica Kralja Petra I. br. 80.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.
Ukoliko primijetite da neke od medija, koji su bili proteklih godina, nisam naznačio i pozvao, budite slobodni proslijediti i njima poziv.
Iskreno zahvaljujem!
Dobro došli!

CVJETNICA – NEDJELJA MUKE GOSPODNJE
2019-04-14
Iduća je nedjelja Cvjetnica – Nedjelja muke Gospodnje, počinje Veliki tjedan.
Milostinja te nedjelje namijenjena je u cijelosti našim misionarima. – Na blagoslov i procesiju možete sa sobom donijeti zelene grančice, zelenilo ili cvijeće. – Na Cvjetnicu je ujedno Svjetski dan mladih. – Misa će u katedrali biti u 9 sati.

DUHOVNA OBNOVA U ŽUPI VIDOŠI
2019-04-12

DAN MOLITVE I POKORE ZA ŽRTVE NASILJA I ZLORABLJENJA
2019-04-12
U petak uoči Cvjetnice, 12. travnja, Dan je molitve i pokore za žrtve nasilja i zlorabljenja.
Pozvani smo činiti djela pokore i moliti za svu izrabljivanu djecu, a i za obraćenje onih koji su se ogriješili o djecu.

NEDJELJA MEĐUSOBNE SOLIDARNOSTI U BOSNI I HERCEGOVINI
2019-03-24
Iduće nedjelje je 3. korizmena nedjelja – Nedjelja međusobne solidarnosti u Bosni i Hercegovini. Milostinja te nedjelje skupljat će se i rasporediti najsiromašnijim župama u Bosni i Hercegovini.

NA GROMILJAKU KOD KISELJAKA SREDIŠNJE EUHARISTIJSKO SLAVLJE „TJEDNA SOLIDARNOSTI 2019.“
2019-03-24
U novoizgrađenoj župnoj crkvi Imena Marijina na Gromiljaku kod Kiseljaka u Središnjoj Bosni u Vrhbosanskoj nadbiskupiji, na Treću nedjelju korizme, 24. ožujka 2019. s početkom u 10 sati, slavit će se središnje euharistijsko slavlje korizmene akcije Hrvatskog Caritasa „Tjedan solidarnosti i zajedništva s Crkvom i ljudima u Bosni i Hercegovini“. Ovo euharistijsko slavlje vrhunac je Tjedna solidarnosti koju Crkva u Republici Hrvatskoj, kroz akciju koju je povjerila Hrvatskom Caritasu, već 13. godinu zaredom organizira i provodi u suradnji s Caritasom Bosne i Hercegovine. Cilj ove akcije je duhovno povezivanje Hrvata, te pomoći najpotrebnijima i najugroženijima kroz projekte svih Caritasa u Bosni i Hercegovini: Caritas Bosne i Hercegovine, Caritasa Vrhbosanske nadbiskupije, Caritasa biskupija Mostar-Duvno i Trebinje-Mrkan i Caritasa biskupije Banja Luka.
Tijekom ovogodišnje akcije, od 18. do 24. ožujka, u svima župnim zajednicama diljem Republike Hrvatske, pod ovogodišnjim geslom „Budite složni i živite u miru“ (2 Kor 13,11), zajedno će se moliti i na razne načine darivati za pomoć najpotrebnijima u Bosni i Hercegovini.
Euharistijsko slavlje predvodit će predsjednik Caritasa Bosne i Hercegovine nadbiskup metropolit vrhbosanski kardinal Vinko Puljić, a prigodnu propovijed imat će predsjednik Hrvatskog Caritasa varaždinski biskup mons. Josip Mrzljak. U koncelebraciji će biti: ravnatelj Caritasa Bosne i Hercegovine mons. Tomo Knežević, ravnatelj Hrvatskog Caritasa mons. Fabijan Svalina, ravnatelj Caritasa Vrhbosanske nadbiskupije vlč. Mirko Šimić, ravnatelj Caritasa biskupija Mostar-Duvno i Trebinje-Mrkan don Ante Komadina, ravnatelj Caritasa biskupije Banja Luka mons. Miljenko Aničić i župnik župe Gromiljak vlč. Ilija Arlović.
Misno slavlje na Gromiljaku okupit će i djelatnike svih Caritasa u Bosni i Hercegovini. Očekuje se dolazak lijepog broja vjernika župe Gromiljak i ovog dijela Središnje Bosne. Svoj doprinos kao i u svim dosadašnjim akcijama dat će svojim izravnim prijenosom i drugim pripremljenim animacijskim prilozima Hrvatska radiotelevizija (HRT).
Prikupljena milostinja i drugi pristigli darovi tijekom Treće korizmene nedjelje u svim župnim zajednicama u Republici Hrvatskoj namijenjeni su kao potpora Crkvi i ljudima u Bosni i Hercegovini preko projekata Caritasa u BiH: hospicij za stare, nemoćne i umiruće, rehabilitacija djece s posebnim potrebama, kućna njega starih i nemoćnih, pučke kuhinje, katolički vrtići, rehabilitacija osoba s posebnim potrebama, ali i strukturama i ustanovama Katoličke Crkve u Bosni i Hercegovini koje te projekte omogućuju i provode.
I nad/biskupi Biskupske konferencije BiH, na svome 65. redovitom zasjedanju u Sarajevu od 4. do 5. studenog 2015. god., odlučili su da ova nedjelja bude Nedjelja solidarnosti i za Bosnu i Hercegovinu uz prikupljanje kolekte solidarnosti. I na ovaj način se pokazuje i ostvaruje konkretno karitativno zajedništvo Crkve u Hrvata kako u tuzemstvu tako i u inozemstvu.
www.caritas.ba
Gromiljak, 2. ožujak 2019.

KONFERENCIJA ZA NOVINSTVO U OKVIRU 75. ZASJEDANJA BK BIH
2019-03-21
Biskupska konferencija Bosne i Hercegovine održat će svoje 75. redovito zasjedanje 20. i 21. ožujka 2019. u Biskupskom ordinarijatu u Mostaru. Zasjedanje će završiti u četvrtak, 21. ožujka u 12 sati konferencijom za novinstvo na kojoj će sudjelovati nadbiskup metropolit vrhbosanski kardinal Vinko Puljić i biskup mostarsko-duvanjski i apostolski upravitelj trebinjsko-mrkanski mons. Ratko Perić.
Tijekom zasjedanja biskupi će, između ostalog, saslušati izvješća pročelnika Vijeća, Komisija, Tajništva, Katoličke tiskovne agencije Biskupske konferencije Bosne i Hercegovine kao te Misijske središnjice i Papinskih misijskih djela BiH. Razgovarat će i na temu obiteljskog pastorala te o aktualnim društvenim problemima i izazovima.
KTA
Mostar, 21. ožujak 2019.

75. REDOVITO ZASJEDANJE BISKUPSKE KONFERENCIJE BIH U MOSTARU
2019-03-20 - 2019-03-21
Biskupska konferencija Bosne i Hercegovine održat će svoje 75. redovito zasjedanje 20. i 21. ožujka 2019. u Biskupskom ordinarijatu u Mostaru.
Članovi Biskupske konferencije BiH započet će svoje zasjedanje Euharistijskim slavljem u čast sv. Josipa, zaštitnika Mostarsko-duvanjske biskupije, u utorak, 19. ožujka u 18 sati. U zajedništvu s apostolskim nuncijem u BiH mons. Luigijem Pezzutom i članovima BK BiH, Svetu misu predvodit će nadbiskup metropolit vrhbosanski kardinal Vinko Puljić. Prigodnu propovijed uputit će domaćin zasjedanja mons. Ratko Perić, biskup mostarsko-duvanjski i apostolski upravitelj trebinjsko-mrkanski.
Tijekom zasjedanja biskupi će, između ostalog, saslušati izvješća pročelnika Vijeća, Komisija, Tajništva, Katoličke tiskovne agencije Biskupske konferencije Bosne i Hercegovine te Misijske središnjice i Papinskih misijskih djela BiH. Razgovarat će i na temu obiteljskog pastorala te o aktualnim društvenim problemima i izazovima.
Zasjedanje će završiti u četvrtak, 21. ožujka u 12 sati konferencijom za novinstvo na kojoj će sudjelovati kardinal Puljić i biskup Perić.
KTA
Mostar, 20. ožujak 2019.

EUHARISTIJSKO SLAVLJE U MOSTARSKOJ KATEDRALI U OKVIRU 75. ZASJEDANJA BK BIH
2019-03-19
Članovi Biskupske konferencije BiH započet će svoje 75. redovito zasjedanje Euharistijskim slavljem u čast sv. Josipa, zaštitnika Mostarsko-duvanjske biskupije, u utorak, 19. ožujka u 18 sati. U zajedništvu s apostolskim nuncijem u BiH mons. Luigijem Pezzutom i članovima BK BiH, Svetu misu predvodit će nadbiskup metropolit vrhbosanski kardinal Vinko Puljić. Prigodnu propovijed uputit će domaćin zasjedanja mons. Ratko Perić, biskup mostarsko-duvanjski i apostolski upravitelj trebinjsko-mrkanski.
Radni dio zasjedanja održat će se 20. i 21. ožujka 2019. u prostorijama Biskupskog ordinarijata u Mostaru. Tijekom zasjedanja biskupi će, između ostalog, saslušati izvješća pročelnika Vijeća, Komisija, Tajništva, Katoličke tiskovne agencije Biskupske konferencije Bosne i Hercegovine te Misijske središnjice i Papinskih misijskih djela BiH. Razgovarat će i na temu obiteljskog pastorala te o aktualnim društvenim problemima i izazovima.
Zasjedanje će završiti u četvrtak, 21. ožujka u 12 sati konferencijom za novinstvo na kojoj će sudjelovati kardinal Puljić i biskup Perić.
KTA
Mostar, 19. ožujak 2019.

PEPELNICA - ČISTA SRIJEDA (POČETKA KORIZME)
2019-03-06
U srijedu, 6. ožujka, je Pepelnica – Čista srijeda, obvezan post i nemrs. Misa će u katedrali biti u 18 sati, a kao znak početka korizmenog vremena pristupit ćemo pepeljanju.

GOSPA LURDSKA - SVJETSKI DAN BOLESNIKA
2019-02-11
U ponedjeljak, 11. veljače, Gospa Lurdska, Svjetski dan bolesnika. – Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

PROSLAVA SVETKOVINE SV. MARIJE DE MATTIAS U „NOVOM NAZARETU“
2019-02-04
U ponedjeljak, 4. veljače, – Sestre Klanjateljice Krvi Kristove slave svetkovinu sv. Marije De Mattias, rođendan svoje utemeljiteljice.
One će tom prigodom u samostanskoj kapelici „Novi Nazaret“ (Budžak) slaviti svečanu misu s početkom u 11 sati; misu će predvoditi rektor katedrale vlč. Pero Ivan Grgić.
Sestre rado pozivaju na sudjelovanje u svetoj misi.

PREDSTAVLJENE KNJIGE „GUBITCI BANJOLUČKE BISKUPIJE U RATU 1992. - 1995.“
2019-01-26
U subotu, 26. siječnja, nakon mise u 18 sati koju će u katedrali sv. Bonaventure predvoditi biskup Franjo, u dvorani Europske akademije Banjolučke biskupije (Ul. Kralja Petra I. br. 80) bit će predstavljena knjiga mons. Ante Orlovca „Gubitci Banjolučke biskupije u ratu 1992. – 1995.“
Riječ je o žrtvoslovu Banjolučke biskupije, točnije o popisu svih civilnih i vojnih žrtava katoličke vjeroispovijesti s područja Banjolučke biskupije (Dekanati Banja Luka, Bihać-Prijedor, Bos. Gradiška, Jajce, Livno, Prnjavor-Kotor Varoš) u posljednjem ratu u BiH (1992-95.).
Predstavljači: dr. fra Velimir Blažević (Banja Luka), mons. mr. Ivica Božinović (Banja Luka) i sam autor.

UVODNA KONFERENCIJA PROJEKTA “NE ZABORAVI”
2019-01-25
Uvodna konferencija Projekta “Ne zaboravi” kojim Caritas Banja Luka i Caritas Mostar uz pomoć donatora iz Austrije i partnera u BiH nastoje poboljšati život osoba s demencijom i njihovih obitelji bit će održana u petak, 25. siječnja 2019. u 10 sati u Caritasovu duhovno-obrazovnom centru Emaus u Potocima kod Mostara.
Na konferenciji će biti predstavljena iskustva o skrbi o osobama s demencijom iz tri države, Hrvatske, Slovenije i BiH. Ombudsmani BiH predstavit će posebno izvješće o stanju ljudskih prava starijih osoba u BiH. Bit će prezentirana strategija za unaprijeđenije položaja starijih osoba FBiH kao i demografski razvoj u BiH – starenje i smanjenje stanovništva. Izazove starenja stanovništva u BiH u kontekstu demencije i Alzheimerove bolesti prezentirat će predstavnici Udruge AIR/Centar za demenciju iz Sarajeva, a o Alzheimerovoj bolesti će govoriti liječnik neurolog. Iskustva o životu s demencijom iz perspektive oboljele osobe prenijet će članica jedne obitelji.
Projektni cilj je poboljšanje kvalitete života 370 ljudi s demencijom i članova njihovih obitelji inovativnim ponudama orijentiranima na pogođene osobe i strukturama prilagođenima osobama s demencijom u regijama Banja Luka i Mostar s obzirom da u ovim područjima nema usluga za ljude s demencijom i članove njihovih obitelji. Projekt financiraju Razvojna agencija Austrije, Vlada Gornje Austrije i Caritas Austrije, a u BiH će ga u trogodišnjem razdoblju provoditi Caritas Banja Luka i Caritas Mostar.
KTA
Potoci kod Mostara, 25. siječanj 2019.

ZAJEDNIČKO ZASJEDANJE HBK I BK BIH
2019-01-21
Zajedničko zasjedanje biskupa Hrvatske biskupske konferencije i Biskupske konferencije BiH održava se 21. siječnja u sjedištu HBK-a u Zagrebu.
Na tome tradicionalnom godišnjem susretu biskupa dviju biskupskih konferencija obrađuju se zajedničke teme: skrb za Hrvate u inozemstvu, za Papinski hrvatski zavod sv. Jeronima u Rimu, za prijevode i prilagodbe liturgijskih knjiga, te zajedničke karitativne akcije poput Tjedna solidarnosti.
Osvrnuvši se na zajednička zasjedanja biskupa, predsjednik HBK zadarski nadbiskup Želimir Puljić u izjavi za Hrvatski katolički radio je rekao: „Premda smo dvije biskupske konferencije u dvije države, mi ovim godišnjim okupljanjem pokazujemo neku unutarnju povezanost i potrebu da se barem jednom godišnje okupimo. No, sva naša zasjedanja su umrežena i delegatima koji sudjeluju na zasjedanjima biskupskih konferencija u BiH i Hrvatskoj.“
Predsjednik BK BiH kardinal Vinko Puljić smatra vrlo važnim razgovor hrvatskih biskupa o inozemnoj pastvi, jer mnogi koji su iz BiH doselili u Hrvatsku, sada odlaze iz nje. Istaknuo je da je važno izgrađivati svijest o vlastitome identitetu i poticati narod da zna voljeti svoje korijene, zemlju i vjeru. Da se ne napušta ono za što su ginuli. Poručio je da je važno „ne opterećivati se kompleksom manje vrijednosti koji se nameće u javnosti“.
Na pitanje što Hrvatska može učiniti za Hrvate u BiH danas, kardinal Puljić izjavio je da Hrvatska kao članica Europske unije treba jasno progovoriti da Europa shvati da BiH jest na svoj način tronožac te da je forsiranje građanske države protiv manjinskog naroda.
U razgovoru za HKR kardinal Puljić osvrnuo se i na trenutačnu političku situaciju u BiH, nepovoljnu za Hrvate. „Prevažno je u ljudima buditi pouzdanje u Boga. Da shvate da je sve ljudsko nesigurno i varljivo. Umorili smo se od političke igre u javnosti i zamarajućih medijskih poruka. Nadam se da će upravo naša zajednička okupljanja s kojih ćemo slati pozitivne poruke ohrabriti ljude da ustraju u nadi“, prokomentirao je kardinal Puljić.
IKA

PROSLAVA SV. ANTE PUSTINJAKA NA PETRIĆEVCU
2019-01-17
Za trodnevnicu Sv. Ante Pustinjaka 14., 15. i 16. siječnja svete mise su u 16:00 sati, a na sam dan 17. siječnja svete mise su u 9:00, 10:30 i 17:00 sati.
Svete mise za trodnevnicu kao i pučku svetu misu u 10:30 sati na sam dan predvodi fra Mario Jurić, gvardijan i župnik u Tolisi.

PONTIFIKALNA BOŽIĆNA MISNA SLAVLJA U SARAJEVU, BANJOJ LUCI I MOSTARU
2018-12-25
Sarajevo
– Nadbiskup metropolit vrhbosanski kardinal Vinko Puljić predslavit će u sarajevskoj katedrali Srca Isusova, 24. prosinca Božićno bdijenje – Misu Polnoćku s početkom u 24 sata.
– Na dan Božića, 25. prosinca svečanu Misu s početkom u 10.30 sati predvodit će kardinal Puljić također u sarajevskoj katedrali.
– Silvestrovo, 31. prosinca u sarajevskoj katedrali Srca Isusova, Sveta misa u 18 sati, predvodi kardinal Puljić.
– Na svetkovinu Bogojavljenja 6. siječnja 2019., svečano euharistijsko slavlje u katedrali Srca Isusova u 10.30 sati, predslavi kardinal Puljić.
– Na Novu godinu, kada Crkva slavi svetkovinu Marije Bogorodice i obilježava Dan mira, 1. siječnja 2019., Svetu misu u sarajevskoj katedrali Srca Isusova u 10.30 sati predslavit će kardinal Puljić.
Banja Luka
– 23. prosinca u 9 sati, redovita pučka Misa u banjolučkoj katedrali sv. Bonaventure
– Pomoćni biskup banjolučki mons. Marko Semren predslavit će u banjolučkoj katedrali 24. prosinca, Božićno bdijenje – Misu Polnoćku s početkom u 24 sata.
– Na dan Božića, 25. prosinca svečanu Misu u banjolučkoj katedrali s početkom u 10 sati predvodit će biskup banjolučki mons. Franjo Komarica.
– 30. prosinca u 9 sati je redovita pučka Misa u banjolučkoj katedrali.
– Na Novu godinu u 18 sati je redovita Sveta misa u banjolučkoj katedrali.
– U Božićnoj osmini Svete mise su u 18 sati.
– U župnoj crkvi Pohoda BDM u Banjoj Luci, 23. prosinca u 10.30 sati je pučka Misa i 18 sati Večernja.
– 24. prosinca na Badnji dan u župnoj crkvi Pohoda BDM u 24 sata je Misa Polnoćka.
– Na dan Božića, 25. prosinca u župnoj crkvi Pohoda BDM večernja Sveta misa je u 18 sati.
Mostar
– Biskup mostarsko-duvanjski i apostolski upravitelj trebinjsko-mrkanski mons. Ratko Perić predslavit će u mostarskoj katedrali Marije Majke Crkve, 24. prosinca Božićno bdijenje, Misu Polnoćku s početkom u 24 sata.
– Na dan Božića, 25. prosinca svečanu Misu s početkom u 11 sati predslavit će biskup Perić također u mostarskoj katedrali.

SNIMANJE BOŽIĆNE PORUKE BISKUPA KOMARICE
2018-12-20
Vrlo poštovane i vrlo poštovani medijski Djelatnici,
Obavještavam sve Vas, medijske djelatnike, koji želite snimiti Božićnu poruku mons. dr. Franje Komarice, banjolučkog biskupa da to možete učiniti petak 21. prosinca/decembra 2018. godine u 10:30 sati u prostorijama Biskupskog Ordinarijata u Banjoj Luci, ulica Kralja Petra I. br. 80. Tom prigodom biskup Komarica će biti otvoren i za Vaša dodatna pitanja.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.

TREĆA NEDJELJA DOŠAŠĆA - NEDJELJA CARITASA
2018-12-16
Iduća je nedjelja treća nedjelja došašća i Nedjelja Caritasa. Milostinja te nedjelje je namijenjena Caritasu.
– Pripremljeni materijali za nedjelju Caritasa 2018.

HUMANITARNA PRODAJNA IZLOŽBA CENTARA ZA ODVIKAVANJE MARJANOVAC
2018-12-12
U srijedu, 12. prosinca, od 19 do 21 sati u Staklencu (Park Petra Kočića) bit će upriličena Humanitarna prodajna izložba likovnih radova, a organizira ju Centar za odvikavanje Marjanovac u Aleksandrovcu. Ulaz slobodan.

KONCERT PJEVAČKOG ZBORA „IMMACULATA“ U BANJOLUČKOJ KATEDRALI
2018-12-08
Koncert u Banjolučkoj katedrali u prigodi blagdana Bezgrješne.
Pjevački zbor Hrvatske katoličke udruge medicinskih sestara i tehničara u Požeškoj biskupiji „Immaculata“
Dirigent: Josip Prajz
Banja Luka, Katedrala sv.Bonaventure, subota 8.12.2018. u 18 sati.
Info materijali:
– Plakat (PDF)

SVETKOVINA POSVETE NAŠE KATEDRALE
2018-12-01
U subotu, 1. prosinca, je svetkovina posvete naše katedrale.

OBLJETNICA SMRTI MONS. KAZIMIRA VIŠATICKOG
2018-11-17
U subotu 17. studenoga u 17 sati u Gradišci, u crkvi sv. Roka bit će sv. misa za pokojnog mons. Kazimira Višatickog, koji je tamo ubijen prije 14 godina.

74. REDOVITO ZASJEDANJE BISKUPSKE KONFERENCIJE BIH
2018-11-05 - 2018-11-06
U prostorijama Nadbiskupskog ordinarijata vrhbosanskog u Sarajevu, Kaptol 7, u ponedjeljak i utorak, 5. i 6. studenog 2018. održat će se 74. redovito zasjedanje Biskupske konferencije Bosne i Hercegovine pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH. Tijekom zasjedanja s biskupima će se susresti apostolski nuncij u Bosni i Hercegovini mons. Luigi Pezzuto.
U radnom dijelu zasjedanja, između ostalog, delegat BK BiH informirat će biskupe o radu Biskupske sinode o mladima, koja je održana u Vatikanu od 3. do 28. listopada 2018. Bit će također riječi o o duhovnim zvanjima u malim i bogoslovnim sjemeništima u Bosni i Hercegovini, a biskupi će se osvrnuti i na aktualno stanje u BiH kao i na pitanje denacionalizacije oduzete crkvene imovine.
U nedjelju, 4. studenog u 18 sati biskupi će slaviti Svetu misu u katedrali Srca Isusova. Predsjedat će kardinal Puljić, a prigodnu propovijed uputit će apostolski nuncij u Bosni i Hercegovini mons. Luigi Pezzuto.
U ponedjeljak ujutro, 5. studenog biskupi će slaviti Euharistiju u kapeliVrhbosanskog bogoslovnog sjemeništa i susresti se s bogoslovnom zajednicom. Predsjedat će kardinal Puljić, a prigodnu propovijed uputit će biskup dubrovački mons. Mate Uzinić, delegat Hrvatske biskupske konferencije.
Zasjedanje Biskupske konferencije BiH završit će konferencijom za novinstvo u utorak, 6. studenog u 12 sati u prostorijama Nadbiskupskog ordinarijata vrhbosanskog u Sarajevu (ulica Kaptol 7; tel. 033 208 878). O zasjedanju Biskupske konferencije BiH medijske djelatnike informirat će predsjednik i dopredsjednik BK BiH kardinal Vinko Puljić, nadbiskup metropolit vrhbosanski i mons. Tomo Vukšić, vojni biskup u BiH.
Sve informacije mogu se dobiti u Tajništvu BK BiH na tel. 033 66 68 67.
KTA
Sarajevo, 5. studeni 2018.

SVETKOVINA SVIH SVETIH I DUŠNI DAN U BANJOJ LUCI
2018-10-31 - 2018-11-02
Svetkovina Svih Svetih i Dušni dan u Banja Luci, 2018.
Srijeda, 31. listopada
14.00 sati – Blagoslov grobova na groblju Sv. Marka.
18.00 – Sv. misa u župnoj crkvi i večer otvorene crkve.
MOLITVENO BDIJENJE U ŽUPNOJ CRKVI DO PONOĆI
Četvrtak, 1. studenog – svetkovina Svih svetih
9.00 sati – Sv. misa u katedrali Sv. Bonaventure.
10.00 – 12.00 – Blagoslov grobova na groblju Sv. Marka.
9.00 – 10.00 – Blagoslov grobova u Ducipolju.
10.30 – 12.00 – Blagoslov grobova na Novom groblju.
13.00 – 15.00 – Blagoslov grobova na groblju Sv. Marka.
15.00 – Sv. misa na groblju Sv. Marka.
18.00 – Sveta misa u župnoj crkvi Pohoda BDM.
Petak, 2. studenog – Dušni dan
10.00 – 12.00 sati – Blagoslov grobova na groblju Sv. Marka.
10.00 – Blagoslov grobova i Misa na groblju Sv. Jurja – Pavlovac.
13.00 – 15.00 sati – Blagoslov grobova na groblju Sv. Marka.
15.00 – Sveta misa na groblju Sv. Marko
18.00 – Misa u katedrali za pokojne biskupe i svećenike
Poštovani i dragi vjernici, svećenici će na svetkovinu Svih Svetih i Dušni dan moliti opijela po grobljima u ovim terminima:
GROBLJE SV. MARKO
Svi Sveti i Dušni dan
od 10.00 – 12.00 i od 13.00 – 15.00 sati
Molitva opijela će biti i 31.10. (srijeda) od 14.00 sati
NOVO GROBLJE – POBRĐE
Svi Sveti od 10.30 – 12.00 sati
GROBLJE U DUCIPOLJU
Svi Sveti od 9.00 – 10.00 sati
GROBLJE U PAVLOVCU
Dušni dan od 10.00 sati
Sv. Misa odmah po završetku molitve opijela.
Vlč. Žarko Vladislav Ošap, župnik
